Onderwyser op skoolterrein doodgeskietFoto: Netcare 911 ŉ Onderwyser is Dinsdagoggend by ŉ skool in Folweni, Durban, in KwaZulu-Natal doodgeskiet. “Die 48-jarige onderwyser is deur ŉ onbekende verdagte op die skoolperseel doodgeskiet,” het kol. Thembeka Mbele, woordvoerder van die polisie, gesê. Die omstandighede rakende die voorval is nog nie duidelik nie en die polisie ondersoek ŉ saak van moord. Shawn Herbst, woordvoerder van Netcare 911, het gesê volgens inligting op die toneel het die onbekende verdagte bloot die skoolperseel binnegeloop en verskeie skote afgevuur. “Die onderwyser wat in dié stadium in ŉ gang afgeloop het, is in die kop en maag getref.” Volgens Herbst het paramedici die man op die toneel dood verklaar.